section_heading: Radnja
paragraph_text: 31. listopada 1978., nastavljajući se na radnju prvog filma, Laurie Strode (Jamie Lee Curtis) odvedena je u obližnju bolnicu nakon što ju je napao Michael Myers (Dick Warlock). Michael Myers nestao je nakon što je šest puta upucan i pao s drugog kata. Dr. Loomis odlučuje ga pronaći. Nakon bjega, Myers je ukrao mesarski nož iz doma starijeg bračnog para. Traživši sklonište kako bi se oporavio od ozljeda, Myers ubija djevojčicu Alice. Kasnije doznaje Laurienu lokaciju preko radio veze i kreće do bolnice Haddonfield Memorial. U međuvremenu, Laurie leži u bolnici u polusvjesnom stanju. Bolničar Jimmy (Lance Guest) zaljubio se u Laurie unatoč negodovanju glavne sestre, gđe. Alves. Dr. Loomis i šerif Brackett (Charles Cyphers) nastavljaju tražiti Myersa kada je jureći policijski auto slučajno pregazio Bena Tramera koji je nosio masku sličnu Myersovoj.